გოგონა მატარებელში
გოგონა მატარებელში — ბრიტანელი მწერლის, პოლა ჰოკინზის, 2015 წლის ფსიქოლოგიური თრილერი. რომანი სამი განსხვავებული ქალის პერსპექტივიდანაა მოთხრობილი და ეხება ისეთ თემებს, როგორებიცაა ოჯახური ძალადობა, ალკოჰოლიზმი და ნარკომოხმარება. 2015 წლის 1 თებერვლიდან, 13 კვირის მანძილზე რომანი ნიუ-იორკ ტაიმზის ბესტსელერების სიაში პირველ ადგილს იკავებდა. მრავალმა კრიტიკოსმა ნაწარმოები გილიან ფლინის „გაუჩინარებულ ქალს“ შეადარა. 2016 წელს რომანის ეკრანიზაცია გამოვიდა, რომელშიც მთავარ როლს ემილი ბლანტი ასრულებს.